《次韵书怀》
宋代·许及之

世味真嚼蜡，閒趣觉隽永。闭门读旧书，拓牖豁微囧。

窥道忘一斑，反身得三省。佳人不可招，妙处谁与领。

未刖聊晨门，已献那泣郢。向来真左计，只合事幽屏。

感君汪洋陂，洗我荣辱境。逢原得新功，馀润及古井。

笔端有辘轳，句法见驰骋。梅花动乡思，霜风吹鬓影。

言归日在念，未策心已警。咫尺看白云，祇隔冯公岭。

作者简介：许及之（？～一二○九），字深甫，温州永嘉（今浙江温州）人。孝宗隆兴元年（一一六三）进士。淳熙七年（一一八○）知袁州分宜县（明正德《袁州府志》卷六）。以荐除诸军审计，迁宗正簿。十五年，为拾遗。光宗受禅，除军器监、迁太常少卿，以言者罢。绍熙元年（一一九○）除淮南东路运判兼提刑，以事贬知庐州。召除大理少卿。宁宗即位，除吏部尚书兼给事中。以谄事韩侂胄，嘉泰二年（一二○二）拜参知政事，进知枢密院兼参政。韩败，降两官，泉州居住。嘉定二年卒。